CELEX: 32020D0905
Language: sk
Date: 2020-06-29 00:00:00
Title: Rozhodnutie Rady (SZBP) 2020/905 z 29. júna 2020, ktorým sa mení rozhodnutie (SZBP) 2017/1428 na podporu vykonávania Maputského akčného plánu na vykonávanie Dohovoru o zákaze použitia, skladovania, výroby a transferu protipechotných mín a o ich zničení z roku 1997

30.6.2020   
               
               
                  SK
               
               
                  Úradný vestník Európskej únie
               
               
                  L 207/35
               
            
         ROZHODNUTIE RADY (SZBP) 2020/905
         z 29. júna 2020,
         ktorým sa mení rozhodnutie (SZBP) 2017/1428 na podporu vykonávania Maputského akčného plánu na vykonávanie Dohovoru o zákaze použitia, skladovania, výroby a transferu protipechotných mín a o ich zničení z roku 1997
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej články 28 ods. 1 a 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 4. augusta 2017 prijala rozhodnutie (SZBP) 2017/1428 (1), ktorým sa stanovuje pre činnosti uvedené v jeho článku 1 vykonávacie obdobie 36 mesiacov odo dňa uzavretia dohody o financovaní uvedenej v článku 3 ods. 3 uvedeného rozhodnutia.
                  
               
                     (2)
                  
                  
                     Dohoda o financovaní s jednotkou podpory vykonávania Dohovoru o zákaze použitia, skladovania, výroby a transferu protipechotných mín a o ich zničení (ďalej len „ISU“), ktorá je vykonávacou agentúrou na účely rozhodnutia (SZBP) 2017/1428 a ktorú zastupuje Ženevské medzinárodné centrum pre humanitárne odmínovanie, bola podpísaná 30. októbra 2017, a jej platnosť uplynie 29. októbra 2020.
                  
               
                     (3)
                  
                  
                     ISU požiadala 16. apríla 2020 z dôvodu pandémie ochorenia COVID-19 a obmedzení týkajúcich sa medzinárodného cestovania o predĺženie obdobia vykonávania rozhodnutia (SZBP) 2017/1428 o štyri mesiace do 28. februára 2021 bez zvýšenia nákladov.
                  
               
                     (4)
                  
                  
                     Pokračovanie činností uvedených v článku 1 rozhodnutia (SZBP) 2017/1428 nemá do 28. februára 2021 žiadny vplyv na finančné zdroje.
                  
               
                     (5)
                  
                  
                     Rozhodnutie (SZBP) 2017/1428 by sa malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Článok 5 rozhodnutia (SZBP) 2017/1428 sa nahrádza takto:
            
               
                  „Článok 5
                  Toto rozhodnutie nadobúda účinnosť dňom jeho prijatia.
                  Stráca účinnosť 28. februára 2021.“
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 29. júna 2020
            
               
                  Za Radu
               
               
                  predsedníčka
               
               A. METELKO-ZGOMBIĆ
            
         
         
            (1)  Rozhodnutie Rady (SZBP) 2017/1428 zo 4. augusta 2017 na podporu vykonávania Maputského akčného plánu na vykonávanie Dohovoru o zákaze použitia, skladovania, výroby a transferu protipechotných mín a o ich zničení z roku 1997 (Ú. v. EÚ L 204, 5.8.2017, s. 101).